**Progresjonsplan for Kårstua barnehage: Verktøy og Målsetting til Årsplan 2018-19:** *Revidert 27.08.2018*

***Hvordan tilpasses det enkelte barns interesser og behov for individuell oppfølging? Hvordan tilpasser vi og viser progresjon ut fra barnas alder og modning? -Tydeliggjør progresjon, utvikling og sammenheng fra barnet starter til det slutter i bhg.:***

*Dette gjør vi gjennom:*

* *Systematiske observasjoner av enkeltungen.*
* *Barns medvirkning*
* *Foreldresamtaler høst og vår*
* *Barnesamtaler*
* *Organisering og Gruppeinndeling*

***-Hvordan planlegge, legge til rette for og evaluere barnas muligheter for medvirkning?***

Dette gjør vi gjennom:

* Voksne som tydeliggjør, konkretiserer og tilpasser valgene etter barnas forutsetninger som alder og modning.
* Å gi barna overkommelige valgmuligheter i fht. innhold i samlingene, turmål, gruppeinndeling og innhold i hverdagen. -Få og konkrete valg.
* Barnesamtaler høst og vår.
* Bevisste voksne som gir realistiske valgmuligheter, og som ser på ungene som selvstendige individ med ulike behov. (Her vil vi også skjerme ungene for å måtte ta for mange og for vanskelige valg! )

***-Hvordan belyses læring og opplevelser?***

Dette gjør vi gjennom:

* Bruk av pedagogisk dokumentasjon som bilder på storskjerm og i ungenes permer, i tillegg til jevnlige refleksjoner og praksisfortellinger i personalgruppa.
* Månedsplan og Årsplan
* Progresjonsplan som viser utvikling i fht. alder.
* Førskolegruppa
* Langsiktig og tverrfaglig tema-arbeid
* Leiken og samhandlingen mellom ungene, Den gode samtalen mellom barn og voksen og kunstneriske uttrykk: Bearbeider inntrykk fra opplevelser og læring.
* Gjennom prosessen med læring og opplevelser i forberedelser og arbeid med forestillinga.
* Bevisste voksne som lar ungene bearbeide opplevelser og inntrykk også i hjertene! –Ikke bare i hodet.

***-Hvordan gi barn den nødvendige sosiale kompetansen og et godt selvbilde?***

Dette gjør vi gjennom:

* Å bruke observasjonsverktøyet “Alle med”, som tydeliggjør ungenes sosiale omgang og samspill med andre.
* Å styrke enkeltbarnets tro på seg selv og gi mestringsfølelse.

-ved å gi konkrete tilbakemeldinger på hva de er gode til og hva de kan øve mer på.

-ved å gi varierte utfordringer som de mestrer men som de også kan strekke seg etter

-gjennom drama-leik+ musikkstunder hele året. Samt forberedelser og øvinger til forestilling.

* Å dele inn i smågrupper etter ønsket sammenblanding, hvor ungene kan samarbeide, påvirke og lære av hverandre.
* Å styrke ungenes vennskap i leiken.
* Fokus på voksenrollen blant ansatte og bruk av lærdom og gode erfaringer fra programmet De Utrolige Årene.
* Gode og bevisste voksenmodeller som BÅDE støtter og utfordrer med varme og kjærlighet.

***-Hvordan jobber vi spesielt med Levanger kommunes satsningsområder 2015-2019?***

***Helsefremmende arbeid:***

Målsetting: Barnehagen skal ha en helsefremmende og forebyggende funksjon, og bidra til å utjevne sosiale forskjeller.

Dette gjør vi gjennom:

* Fast gruppeinndeling og leike-grupper.
* Faste musikkstunder med husets musikk-pedagog.
* Drama-leik.
* Forestilling.
* Fokus på «fra-jord-til-bord» + sunt kosthold, og faste varm-måltid.
* Faste turgrupper, og fokus på friluftsliv, med varierte turmål i variert terreng.
* Daglige kvilestunder.
* Aktive, leikende og varme voksne som både støtter OG utfordrer ungene med både kjærlighet OG autoritet.
* Fokus på voksenrollen.
* Hygieniske tiltak, samt smittevern.
* Tilrettelagte aktiviteter som gir utfordringer både finmotorisk og grov-motorisk.
* Fokus på mestringsopplevelser, -som gir ungene positiv selvoppfatning.

***Danning og demokrati:***

Målsetting: Barnehagen skal fremme demokrati og likestilling og motarbeide alle former for diskriminering.

Dette gjør vi gjennom:

* Bevisste, veiledende og støttende voksne som utfordrer ungene til å handle selvstendig, tenke selv å ha egne meninger.
* Oppfordrer til samarbeid og konfliktløsning.
* Fokus på likeverdighet og respekt for ulikheter, hvor vi ALLE hører til og er viktige for gruppa vår.
* Samlinger og musikkstunder, - hvor ungene selv er aktive og deltakende og øver seg på å være i fokus og ta plass i gruppa.
* Forståelse for leikens viktige betydning og muligheter for danning og utvikling til ett «gagns» menneske.
* Legger til rette for undring, nysgjerrighet og utforskning.
* Bredde og mangfold av ulike stimuli og opplevelser i løpet av barnehageåret, slik at ungene får mangfoldige erfaringer og en allsidig utvikling.

***Barnehagen som kulturarena:***

Målsetting: Barnehagen skal formidle verdier og kultur og gi rom for barns egen kulturskaping.

Dette gjør vi gjennom å:

* La ungene få møte OG selv aktivt delta i ulike kulturelle, kunstneriske og estetiske uttrykksformer som f.eks teater, konserter, forestillinger, musikkstunder kunst- og formingsaktiviteter, dans, drama-leik, litteratur, film og design. -Både av eldre og mere tradisjonelt OG nyere og mere ukjent.
* Ivareta ungenes personlige uttrykk, og gi dem rom OG mulighet for bruk av fantasi, kreativitet og skaperglede.
* Tilrettelegge for barnas egen bearbeiding og uttrykk av kulturelle erfaringer, impulser og stimuli.
* Ta vare på ungenes egen barnekultur, og leikens egenart.
* La ungene delta i prosessen som foregår gjennom hele barnehage-året, fram mot vårens forestilling.
* Aktivt bruke husets inne-område, barnehagens uteområde og turplassene rundt omkring.
* Møte og gi erfaring med vår kulturarv og tradisjoner, både eldre og nyere. Ivaretar samtidig barnehagens egne tradisjoner og kultur.
* Aktivt bruke og få besøk av ressurspersoner fra barnehagens nærmiljø innenfor kunst- og kulturfaget. Også innenfor mat- og jakt-tradisjoner i bygda.

***-Hvordan jobber vi spesielt med Levanger kommunes tidligere satsningsområder?***

***Antall rom og form:***

Målsetting: Barnehagene skal legge til rette for å utvikle barnas matematiske kompetanse:

* Voksne i barnehagen har et generelt ansvar for å oppmuntre og delta i barns egen utforskning og legge til rette for tidlig og god stimulering.

-Gjennom bevisste og kompetente voksne som forsøker å ta barnas perspektiv, barns medvirkning, og som deltar på kommunens kompetansehevings-dager.

-Gripe muligheter ved å være tilstede og delta i det barna er opptatt av og interessert i, -f.eks når vi er på tur!

- Tenke matematikk – være i mattematikkmodus med mattebriller på! -Begrepslæring.

- Førskolegruppe

* Gjennom strukturert planlegging, gjennomføring og evaluering.

***Språk og kommunikasjon:***

Målsetting: Barnehagene skal gi barna tidlig, god og variert språkstimulering. Både den nonverbale og den verbale kommunikasjon er viktig.

 De voksnes generelle ansvar;

 - gi barnet varierte og positive erfaringer med å bruke språket som kommunikasjonsmiddel og uttrykk for egne tanker og følelser

 - gi barn med sen språkutvikling eller andre språkproblemer tidlig og god hjelp

 - veksle mellom å bruke kropp, bevegelse og ord for å støtte utviklingen av talespråket

 - undring, filosofering. Barns medvirkning.

* Minoritetsspråklige barn; inkludering og språkstimulering.
* Førskolegruppe
* Gjennom strukturert planlegging, gjennomføring og evaluering.
* Observasjonsverktøy som TRAS og Alle med
* Kreativ bruk av IKT

**PROGRESJONSPLAN FOR RAMMEPLANENS FAGOMRÅDER ifht de ulike aldergruppene:**

|  |  |  |  |  |  |
| --- | --- | --- | --- | --- | --- |
| **FAGOMRÅDER:** | **1-2 ÅR** | **2-3 ÅR** | **3-4 ÅR** | **4-5 ÅR** | **5-6 ÅR** |
| **KOMMUNIKASJON, SPRÅK OG TEKST** | **De voksne skal**: Bruke enkle rim, regler og sangleiker som angår f.eks kroppen, med enkle bevegelser og mimikk. Sette ord på.**Barna skal:**-Kunne delta på dette-Se i enkle pekebøker-Begynne å gjøre seg forstått v.h.a ansikts-uttrykk, kroppsspråk og peking med lyder til + enkle ord | **De voksne skal**: Bruke språket i det daglige ved; - samtale, sang & musikk, bevegelsesleiker, dramatisering, fortelling, høytlesing, rim & regler, spill, lek osv. -Sette ord på.**Barna skal:** Kunne sitte rolig å lytte til enkle fortellinger og høytlesning fra bok. Kunne samtale og delta i dette og enkle regler. | **De voksne skal**: stille spørsmål, oppfordre til språklek og samtaler, samt sang, musikk, og bevegelsesleiker, dramatisering, fortelling, høytlesing, enkle rim & regler,**Barna skal:** Kunne kjenne igjen sitt eget navns bokstaver, delta på enkle rim & regler, delta i enkle samtaler, høre på enkel høytlesning og delta i lesing av billedbøker. De skal kunne føre enkle samtaler med mening og innhold. | **De voksne skal**: - Drive tekstskaping, bekrefte og sette ord på barnas uttrykk og opplevelser**Barna skal:** Kunne kjenne igjen sitt eget skrevne navn**,** Rim & regler, delta i sangleiker, føre en samtale omkring en tekst/ei bok eller et bestemt tema, og kunne løse en konflikt muntlig ved hjelp av en voksen | **De voksne skal**: Ha tekstskaping og annen tekststimulerende aktivitet, stille spørsmål, oppfordre til språklek og samtaler, samt sang & musikk, bevegelsesleiker, dramatisering, fortelling, høytlesing, rim & regler,**Barna skal:** Kunne skrive navnet sitt, lytte til høytlesning over tid, og kunne gjenfortelle enkle historier, delta i gruppesamtaler, og kunne løse konflikter muntlig uten hjelp av voksne. (se også plan for førskole) |
| **KROPP, BEVEGELSE OG HELSE** | **De voksne skal:** Legge til rette for aktivitet ute og inne. Gi grovmotoriske utfordringer**Barna skal:** Få mulighet til utelek som stimulerer grovmotorikken, -fra krabbe-gå.. Øve på å gå opp og ned trapper. Sang- og musikkleik | **De voksne skal:** Legge til rette for aktivitet ute og inne. Gi fin- og grovmotoriske utfordringer. Delta aktivt i ungenes motoriske leik. –Gode rollemodeller.**Barna skal:** Delta på turgrupper, utforske kupert terreng, utvikle grovmotorikk fra gå til hoppe, rulle, klatre. Skal kunne peke på 10 kroppsdeler, gå opp og ned trapper. Få finmotoriske utfordringer. Sang- og musikkleik. | **De voksne skal:** Legge til rette for aktivitet ute og inne. Gi fin- og grovmotoriske utfordringer. Delta aktivt i ungenes motoriske leik. –Gode rollemodeller.**Barna skal**: Få muligheten til å gå lengre og mere krevende turer i nærmiljøet. Også i terrenget.Utvikle grovmotorikken fra hoppe til hinke + balansere. Skal kunne: ta imot en ball, vaske hendene og kle på seg selv, benevne 10 kroppsdeler, gå opp og ned trapper uten støtte. Ha et begynnende blyantgrep.  | **De voksne skal:** Legge til rette for aktivitet ute og inne. Gi fin- og grovmotoriske utfordringer. Delta aktivt i ungenes motoriske leik. –Gode rollemodeller, -vise ungene ulike øvelser og lære dem ulike aktiviteter og leiker som fremmer fysisk fostring og utvikler motorikken.**Barna skal:** Få muligheten til å bruke kroppen allsidig. Utvikle ulike bevegelsesmønstre, balanse, styrke og koordinasjon som gir dem mestringsopplevelse og glede gj. fysisk aktivitet. Skal kunne: stupe kråke og hinke på begge beina, hoppe jamfot, benevne 15 kroppsdeler og kneppe knapper, gå opp og ned trapper med veksel-vise bein med støtte. Ha blyantgrep. Få muligheten til å øve seg på å klippe med saks og spikke med kniv. Få kjennskap til et sunt kosthold | **De voksne skal:** Legge til rette for og gi dem mulighet til fysisk aktivitet ute og inne. Gi fin- og grovmotoriske utfordringer. Delta aktivt i ungenes motoriske leik. –Gode rollemodeller, -vise ungene ulike øvelser og lære dem ulike aktiviteter og leiker som fremmer fysisk fostring og utvikler motorikken. Pushe dem i både finmotorisk og grovmotorisk utvikling. **Barna skal:** Få delta og bestemme selv på lengre og mere krevende turer. Få delta og selv organisere regelleker og annen fysisk aktivitet og leik. Kunne stå på et bein og hoppe opp/ned på ulike hinder. Balansere og åle/krype over/under hinder. Rulle kråke. Kunne klippe etter en strek og spikke med kniv. Få ta mere ansvar for egen hygiene og vite mere om hva som er et sunt kosthold. Kunne benevne 20 kroppsdeler. |
| **KUNST, KULTUR OG KREATIVITET** | **De voksne skal:** Introdusere ulike enkle sang- og rytmeleiker. Gi ungene muligheten til å delta eller bare lytte/observere. Fortelle og dramatisere enkle historier. Gi muligheten til å delta litt fram mot sommerforestillinga.**Barna skal bli kjent med:** ulike enkle maleteknikker(som fingermaling), ulike typer sang og musikk tilpassa aldersgruppa. Få muligheten til å delta i sang og rytmeleiker. | **De voksne skal:** Introdusere ulike sang- og rytmeleiker. Gi ungene muligheten til å delta. Fortelle og dramatisere sanger, historier og kjente folkeeventyr. Gi muligheten til å delta aktivt fram mot sommerforestillinga.**Barna skal bli kjent med:** ulike og enkle formings- og maleteknikker, ulike rytmeinstrumenter, sangleik-tradisjoner og enkle dramatiseringer av kjente folkeeventyr. Barna skal få erfaring med å delta i prosessen fram mot sommerforestillinga. | **De voksne skal:** Gi ungene muligheten til å delta i ulike sang- og rytmeleiker og til å bli kjent med å få erfaringer med ulike typer formingsaktiviteter og ulikt materiell. Fortelle og dramatisere sanger, historier og kjente folkeeventyr. Gi muligheten til å delta og bidra/ medvirke aktivt fram mot sommerforestillinga.**Barna skal:** Få delta i dans, sangleiker og enkle dramatiseringer. Få uttrykke seg estetisk og få bruke fantasi og kreativitet i språket og annen aktivitet. Kunne bruke blyant og ulike pensler og anna redskap i formingsaktiviteter. Kunne primærfargene rød, gul og blå. | **De voksne skal:** Få ungene med slik at de deltar i ulike sang- og rytmeleiker og får erfaringer med ulike typer formingsaktiviteter og ulikt materiell. Fortelle og dramatisere sanger, historier og kjente folkeeventyr. Inspirere ungene slik at de deltar og bidrar/ medvirke r aktivt fram mot sommerforestillinga.**Barna skal:** Få delta i dans, sangleiker og enkle dramatiseringer og rollespill. Få uttrykke seg estetisk og få bruke fantasi og kreativitet i språket og annen aktivitet. Få velge egne uttrykksmåter! Kunne bruke blyant og ulike pensler og anna redskap i formingsaktiviteter. Kunne primærfargene rød, gul og blå samt svart og hvit. | **De voksne skal:** Få ungene med slik at de deltar i ulike sang- og rytmeleiker og får erfaringer med ulike typer formingsaktiviteter og ulikt materiell. Fortelle og dramatisere sanger, historier og kjente folkeeventyr. Inspirere ungene slik at de deltar og bidrar/ medvirke r aktivt fram mot sommerforestillinga.**Barna skal:** Få delta i dans, sangleiker og dramatiseringer/ rollespill, -samt beherske både voksenstyrt og egenstyrt sådan. Få uttrykke seg estetisk og få bruke fantasi og kreativitet i språket og annen aktivitet. Få velge egne uttrykksmåter og få bli kjent med flere formingsteknikker! Kunne bruke blyant og ulike pensler og anna redskap i formingsaktiviteter. Kunne sekundærfargene samt rosa og brun. |
| **NATUR, MILJØ OG TEKNIKK** | **De voksne skal:** Introdusere og inspirere!**Barna skal:** Lære om husdyra våre, -hva de heter og hva de sier**.** Bli kjent med dyra i Kårstua. Få bygge enkelt med f.eks duplo-lego og magnetisk konstruksjonsleik. | **De voksne skal:** Introdusere og inspirere!**Barna skal:** Få møte naturen og kjenne på hva den har å by på av vær & vind, planter og ulike naturområder med ulikt terreng. Møte de ulike årstider. Kunne navnet på våre vanligste husdyr, samt dyra i Kårstua. Lære seg å stelle godt med dyra våre i bhg. Få leke konstruksjonsleik som tog-bane, lego og puslespill.Få møte IKT gjennom enkle oppgaver og snutter på nettbrettet. | **De voksne skal:** Introdusere og inspirere!**Barna skal:** Få møte naturen og nærmiljøet. Bli kjent med hva den har å by på av vær & vind, planter og våre ulike naturområder /turmål med ulikt terreng. Møte de ulike årstider. Kunne navnet på våre vanligste dyr i skogen. Så frø og følge fram til spiring og innhøsting. Lære seg å stelle godt med dyra våre i bhg. Få leke med mere avansert konstruksjonsleik. Få møte IKT gj. enkle oppgaver og snutter fra nettbrettet. | **De voksne skal:** Introdusere og inspirere!**Barna skal:** Få undre seg og eksperimenter med elementene jord, luft, ild og vatn. Lære seg navnet på de fire ulike årstidene. Få mere kjennskap til søppelsortering. Lære seg å ta mere ansvar for dyra våre i bhg. Få utforske mere avansert konstruksjonsleik. Få møte IKT gj. oppgaver og snutter fra nettbrettet. Medvirke litt selv.  | **De voksne skal:** Introdusere og inspirere!**Barna skal:** Få undre seg og eksperimenter mere med elementene jord, luft, ild og vatn. Lære seg særegenhetene på de fire ulike årstidene. Lære seg å ta godt vare på naturen. (Varsom ferdsel og miljølære) Lære mere om søppelsortering. Kunne navna på skogens og fjellets mest vanlige dyr. Få kunnskaper om IKT gj. oppgaver og som oppslagsverk fra nettbrettet. -Medvirke mere selv.  |
| **ETIKK, RELIGION OG FILOSOFI** | **De voksne skal:** Legge til rette for at ungene får oppleve forskjellen på riktig og galt. –Påpeke dette. La ungene få anledning og rom til å observere å undre seg og presentere sanger knyttet til de ulike høytidene. **Barna skal:** Få oppleve forskjellen på riktig og galt. Få anledning og rom til å observere og undre seg. Få høre sanger knyttet til de ulke høytidene.  | **De voksne skal:** Hjelpe ungene med å løse konflikter. Oppfordre ungene til å hjelpe og se hverandre. Legge opp til turtaking. Gi ungene muligheten til å samtale med andre unger og med de voksne om opplevelser, tanker og følelser. Lære ungene sanger og lese bøker/historier relatert til de ulike høytidene.**Barna skal:** -Få hjelp til å løse konflikter og lære seg å ta hensyn til hverandre. Oppfordres til å hjelpe og se hverandre. Øve seg på å vente på tur. Få muligheten til å samtale med andre unger og med de voksne om opplevelser, tanker og følelser. Få lære sanger å høre bøker/historier relatert til de ulike høytidene. | **De voksne skal:** Lære ungene mer om forskjellen på rett og galt ved å påpeke hverdagssituasjoner. Lære ungene å løse enkle konflikter ved hjelp av en voksen. –Vær i nærheten! Veilede! Lære ungene om høytidene jul og påske OG om andre kulturer og skikker. Gi dem muligheten til å samtale med andre unger og med de voksne om opplevelser, tanker og følelser. **Barna skal:** Vite mer om forskjellen på rett og galt. Løse enkle konflikter ved hjelp av en voksen. Være med å lære om og markere høytidene jul og påske. Lære om andre kulturer og skikker. Få muligheten til å samtale med andre unger og med de voksne om opplevelser, tanker og følelser.  | **De voksne skal:** Gi ungene valgmuligheter. Og lære dem å forhandle i konflikter. Lære ungene om høytidene jul og påske OG om andre kulturer og skikker. Gi dem muligheten til å samtale med andre unger og med de voksne om opplevelser, tanker og følelser. **Barna skal:** Vite forskjellen på rett og galt og øve seg på å kunne handle og ta valg deretter. Øve seg på å løse enkle konflikter uten hjelp av en voksen. Være med å lære om og markere høytidene jul og påske. Lære om andre kulturer og skikker. Få muligheten til å samtale med andre unger og med de voksne om opplevelser, tanker og følelser.  | **De voksne skal:** Anerkjenne ungenes valg og støtte dem etter under og etter konfliktene. Lære ungene om høytidene jul og påske OG om andre kulturer og skikker. Gi dem muligheten til å samtale med andre unger og med de voksne om opplevelser, tanker og følelser. **Barna skal:** Kunne ta egne valg. Få rom og tid til å undre seg over filosofiske og religiøse spørsmål. Kunne formidle hoved-essensen i julebudskapet. Få oppleve og få mulighet til å undre seg over innholdet i påskefortellinga.  |
| **NÆRMILJØ OG SAMFUNN** | **De voksne skal:** Gi ungene trygghet ved å være i umiddelbar nærhet!**Barna skal:** Bli trygg på alle ungene og de voksne i Kårstua. Få bli kjent med barnehagens områder, -både ute og inne.  | **De voksne skal:** Ta med ungene på turer og oppdagelsesferder i nærmiljøet!**Barna skal:** Få bli kjent med barnehagens nærmiljø ved å gå små turer. Få knytte nærmere relasjoner/vennskap til de andre ungene. | **De voksne skal:** Ta med ungene på turer og oppdagelsesferder i nærmiljøet!**Barna skal** få muligheten til å bli bedre kjent i nærmiljøet, og skal få turer til Naturleikeplassen, Brennmålan, Trollskogen og Reinniælva. Ellers bussturer rundt i Skogn-bøgda.Skal også få medvirke til ulike turmål! | **De voksne skal:** Ta med ungene på lengre turer og oppdagelsesferder i nærmiljøet. Samt utvide horisonten! Gi ungene medvirkning i turvalg!**Barna skal:** få muligheten til å bli bedre kjent i nærmiljøet, skal vite hvor Naturleikeplassen, Brennmålan, Trollskogen og Reinniælva er. Ellers bussturer rundt i Skogn-bøgda.Skal også få medvirke til ulike turmål! | **De voksne skal:** Ta med ungene på lengre turer og oppdagelsesferder i nærmiljøet og utvide horisonten! Gi ungene medvirkning i turvalg!**Barna skal:** Få muligheten til å gå lengre turer i nærmiljøet, -også til turmål som: Skolen og Gapahuken Stilla. -“Far etter folk” og Bukkhaugen nåes m/minibussen. Ellers bussturer rundt i Skogn-bøgda.Skal også få medvirke til ulike turmål! |
| **ANTALL, ROM OG FORM** | **De voksne skal:** Bruke kroppen, stemmen og ansiktsmimikk i telleregler, rytmeleik og samspill.**Barna skal**: Få utforske former og mønster gjennom f.eks puslespill og puttekasse. Bli kjent med telleremsa fra 1-3. | **De voksne skal:** Bruke kroppen, stemmen og ansiktsmimikk i telleregler, rytmeleik og samspill. Bruke rutiner og hverdagsaktiviteter. Sette ord på form og figurer, samt ulike begrep som angir mengde, plassering og form.**Barna skal:** Få utforske former og mønster gjennom f.eks puslespill og sortering. Sammenligning av form og farge. Enkle telleregler og sangleiker. Bli kjent med telleremsa fra 1-10. Begynnende erfaring med flyte /synke og tungt/lett. | **De voksne skal:** Legge til rette for og inspirere til utvikling gjennom lek, hverdagsaktiviteter og eksperimentering; - i garderoben, borddekking, sortering og rydding, matlaging, spill, butikklek, formings-aktiviteter, konstruksjonslek, sandkasselek, turer osv. Bruke rutiner og hverdagsaktiviteter. Sette ord på form og figurer, samt ulike m\begrep som angir mengde, plassering og form.**Barna skal:** Lære om og telle innenfor mengden 1-5. Bli kjent med telleremsa 1-20. Se forskjell på trekant, firkant og sirkel. Få mere erfaring med flyte/synke og tungt/lett. | **De voksne skal:** Legge til rette for og inspirere til utvikling gjennom lek, hverdagsaktiviteter og eksperimentering; - i garderoben, borddekking, sortering og rydding, matlaging, spill, butikklek, formings-aktiviteter, konstruksjonslek, sandkasselek, turer osv. Bruke rutiner og hverdagsaktiviteter. Sette ord på form og figurer, samt ulike m\begrep som angir mengde, plassering og form.**Barna skal:** Lære å telle til 10. Bli mere kjent med mengder innenfor 1-10. Se forskjellen på et tall og en bokstav. Få mere erfaring med ulike former, ulike størrelser og ulike mønstre. | **De voksne skal:** Legge til rette for og inspirere til utvikling gjennom lek, hverdagsaktiviteter og eksperimentering; - i garderoben, borddekking, sortering og rydding, matlaging, spill, butikklek, formings-aktiviteter, konstruksjonslek, sandkasselek, turer osv. Bruke rutiner og hverdagsaktiviteter. Sette ord på form og figurer, samt ulike m\begrep som angir mengde, plassering og form.+ Se egen plan for førskolegruppa.**Barna skal:** Kunne telle til 20. Lære mere om mengder innenfor 1-10. Kunne navnet på tre geometriske figurer. Kunne sortere etter ulike kategorier. Lære mere om ulike former, ulike størrelser og ulike mønstre. |